# Úradný vestník C 39A/1. f

| | ISSN 1977-1037 |
| --- | --- |
| Úradný vestník
  Európskej únie | C 39A |
| | |
| Slovenské vydanie | Informácie a oznámenia | Ročník 661. februára 2023 |

ISSN 1977-1037

Úradný vestník

Európskej únie

C 39A

Slovenské vydanie

Informácie a oznámenia

Ročník 661. februára 2023

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európsky úrad pre bezpečnosť potravín |
| 2023/C 39 A/01 | Výzva na vyjadrenie záujmu o členstvo vo vedeckých pracovných skupinách a vedeckom výbore Európskeho úradu pre bezpečnosť potravín 2023 – Parma, Taliansko EFSA/E/2023/01 | 1 |

Obsah

Strana

V   Oznamy

ADMINISTRATÍVNE POSTUPY

Európsky úrad pre bezpečnosť potravín

2023/C 39 A/01

Výzva na vyjadrenie záujmu o členstvo vo vedeckých pracovných skupinách a vedeckom výbore Európskeho úradu pre bezpečnosť potravín 2023 – Parma, Taliansko EFSA/E/2023/01

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európsky úrad pre bezpečnosť potravín

| 1.2.2023 | SK | Úradný vestník Európskej únie | CA 39/1 |
| --- | --- | --- | --- |

1.2.2023

SK

Úradný vestník Európskej únie

CA 39/1

---

Výzva na vyjadrenie záujmu o členstvo vo vedeckých pracovných skupinách a vedeckom výbore Európskeho úradu pre bezpečnosť potravín 2023 – Parma, Taliansko EFSA/E/2023/01

(2023/C 39 A/01)

Dátum uzávierky na zasielanie prihlášok:: 3. apríl 2023 o 23:59 (miestneho času).

Text tejto výzvy je k dispozícii vo všetkých úradných jazykoch EÚ v Úradnom vestníku Európskej únie.

Ste motivovaný vedecký pracovník, ktorý sa snaží niečo zmeniť a prispieť k ochrane verejného zdravia v Európe? Chceli by ste zužitkovať svoje zanietenie pre vedu a pracovať pre úrad, ktorý je základným kameňom hodnotenia rizík v oblasti bezpečnosti potravín v Európe?

Európsky úrad pre bezpečnosť potravín (EFSA) poskytuje nezávislé a transparentný vedecké poradenstvo tvorcom politík s cieľom zaistiť bezpečnosť celého potravinového reťazca – z farmy na stôl. Vedecké poradenstvo úradu EFSA sa dosahuje prostredníctvom práce našich odborníkov a v spolupráci s národnými a medzinárodnými partnermi, ako aj prostredníctvom otvoreného dialógu so spoločnosťou. Prispieva k ochrane zdravia ľudí, zvierat a rastlín, ako aj k ochrane životného prostredia.

Byť členom jednej z vedeckých pracovných skupín alebo vedeckého výboru úradu EFSA znamená pracovať po boku niektorých z najlepších odborníkov v Európe a rozvíjať svoju vedeckú kariéru a sieť. Vaše vedecké poradenstvo môže priniesť zmenu, pokiaľ ide o zdravie európskych spotrebiteľov a budúcnosť Európy.

Táto výzva je adresovaná vedeckým pracovníkom, ktorí majú záujem stať sa členmi buď vedeckého výboru (SC), alebo jednej z desiatich (10) vedeckých pracovných skupín úradu EFSA, konkrétne: pracovnej skupiny pre zdravie a dobré životné podmienky zvierat (AHAW), pracovnej skupiny pre biologické riziká (BIOHAZ), pracovnej skupiny pre kontaminanty v potravinovom reťazci (CONTAM), pracovnej skupiny pre prídavné látky a výrobky alebo látky používané v krmivách pre zvieratá (FEEDAP), pracovnej skupiny pre geneticky modifikované organizmy (GMO), pracovnej skupiny pre výživu, nové potraviny a potravinové alergény (NDA), pracovnej skupiny pre zdravie rastlín (PLH), pracovnej skupiny pre prípravky na ochranu rastlín a ich rezíduá (PPR), pracovnej skupiny pre potravinové prísady a arómy (FAF), pracovnej skupiny pre materiály prichádzajúce do styku s potravinami, enzýmy a technologické pomocné látky (CEP).

EURÓPSKY ÚRAD PRE BEZPEČNOSŤ POTRAVÍN

Európsky úrad pre bezpečnosť potravín (EFSA) je agentúrou Európskej únie (EÚ) a neoddeliteľnou súčasťou systému bezpečnosti potravín v EÚ.

Bezpečnosť v potravinovom reťazci z farmy na stôl je jadrom činnosti úradu EFSA. Úrad EFSA prispieva k ochrane zdravia ľudí pri zohľadnení zdravia a dobrých životných podmienok zvierat, zdravia rastlín a životného prostredia.

Úrad EFSA pri všetkých svojich činnostiach zastáva tieto hodnoty:

| — | excelentnosť, |
| --- | --- |

—

excelentnosť,

| — | nezávislosť, |
| --- | --- |

—

nezávislosť,

| — | otvorenosť, |
| --- | --- |

—

otvorenosť,

| — | zodpovednosť, |
| --- | --- |

—

zodpovednosť,

| — | spolupráca. |
| --- | --- |

—

spolupráca.

V roku 2021 nadobudla účinnosť zmena nariadenia o zriadení úradu EFSA (1), tzv. nariadenie o transparentnosti, ktorým sa zvýšila zodpovednosť úradu EFSA voči občanom EÚ. Vývoj politík na úrovni EÚ, ako sú opatrenia v rámci Zelenej dohody, a najmä stratégia Z farmy na stôl, Chemikálie – stratégia udržateľnosti a stratégia biodiverzity, budú udávať smer činnostiam úradu EFSA v nadchádzajúcich rokoch. Dôležitá úloha úradu EFSA v oblasti informovania o rizikách sa ďalej prehĺbila, čo si v nadchádzajúcich rokoch vyžiada prispôsobenie spôsobu, akým úrad EFSA oznamuje riziká. V dôsledku svetovej pandémie ochorenia SARS-COV-2 sa musel úrad EFSA takisto prispôsobiť novým spôsobom práce.

S prihliadnutím na tento kontext úrad EFSA v júni 2021 pripravil svoju Stratégiu do roku 2027 (2). Stanovuje sa v nej, ako chce úrad EFSA reagovať na meniace sa prostredie (ako je digitalizácia, schopnosť uspokojovať vznikajúce potreby a koordinovaná podpora pre agendu ES pre udržateľnosť), a opisuje sa v nej pridaná hodnota, ktorú úrad ponúka svojim zákazníkom, partnerom, zainteresovaným stranám a širokej verejnosti.

Strategické ciele úradu EFSA stanovené v stratégii úradu EFSA do roku 2027 sú:

| 1. | poskytovať dôveryhodné vedecké poradenstvo a oznamovať riziká z farmy na stôl. |
| --- | --- |

1.

poskytovať dôveryhodné vedecké poradenstvo a oznamovať riziká z farmy na stôl.

| 2. | zabezpečovať pripravenosť na budúce potreby analýzy rizík. |
| --- | --- |

2.

zabezpečovať pripravenosť na budúce potreby analýzy rizík.

| 3. | Posilniť postavenie ľudí a zabezpečiť organizačnú agilnosť. |
| --- | --- |

3.

Posilniť postavenie ľudí a zabezpečiť organizačnú agilnosť.

Viac informácií o úrade EFSA sa nachádza na webovom sídle http://www.efsa.europa.eu.

VEDECKÉ PRACOVNÉ SKUPINY A VEDECKÝ VÝBOR ÚRADU EFSA

Vedecký výbor a vedecké pracovné skupiny sú zodpovedné za prípravu vedeckých stanovísk a odporúčaní úradu EFSA, o ktoré sa opierajú manažéri rizík pri prijímaní rozhodnutí a ktoré poskytujú solídny základ pre európske politiky. Tieto vedecké výstupy sa uverejňujú vo vestníku úradu EFSA, ktorý vychádza každý mesiac a je indexovaný v bibliografických databázach súvisiacich s činnosťou úradu EFSA (napr. v databáze CAB Abstracts, Food Science and Technology Abstracts, ISI Web of Knowledge).

Členovia vedeckého výboru a vedeckých pracovných skupín úradu EFSA sa vymenúvajú na obdobie piatich (5) rokov.

Podrobný opis kompetencií vedeckého výboru a vedeckých pracovných skupín sa uvádza v PRÍLOHE I (3) uverejnenej na webovom sídle úradu EFSA.

ČLENOVIA VEDECKÝCH PRACOVNÝCH SKUPÍN A VEDECKÉHO VÝBORU ÚRADU EFSA

Úrad EFSA sústreďuje najlepších európskych odborníkov na hodnotenie rizík v oblasti bezpečnosti potravín a krmív, zdravia a dobrých životných podmienok zvierat, zdravia rastlín a životného prostredia, ktorí pôsobia ako nezávislé osoby a poskytujú inštitúciám Európskej únie a členským štátom vedecké poradenstvo na najvyššej úrovni.

Členovia vedeckého výboru a vedeckých pracovných skupín sa vyberajú a vymenúvajú v súlade s nariadením o zriadení úradu EFSA a súvisiacimi pravidlami (4). V týchto pravidlách je podrobne opísaná organizácia, časový harmonogram a kritériá postupov výberu a vymenúvania a kandidáti v nich môžu nájsť viac informácií.

Každá vedecká pracovná skupina má 11 až 21 vedeckých odborníkov v závislosti od plánovaného pracovného zaťaženia a odbornosti požadovanej pre príslušné funkčné obdobie. Vedecký výbor sa skladá z predsedov desiatich (10) vedeckých pracovných skupín a šiestich (6) ďalších vedeckých odborníkov, ktorí nepatria do žiadnej z vedeckých pracovných skupín. Všetci títo odborníci spolupracujú s úradom EFSA nezávisle od akéhokoľvek vonkajšieho vplyvu a nezastupujú stanovisko členského štátu, svojich zamestnávateľov ani žiadnej inej organizácie.

Pracovné skupiny

Každú vedeckú pracovnú skupinu podporujú rôzne pracovné skupiny, ktoré sa zriaďujú na vykonávanie potrebnej prípravnej práce pre vedecké mandáty alebo regulované oblasti produktov. Pracovným skupinám zvyčajne predsedajú odborníci z vedeckých pracovných skupín a zvyčajne pozostávajú z odborníkov na špecifické témy, ako aj vypočúvajúcich odborníkov, aby sa zabezpečilo, že na vykonanie tejto prípravnej práce bude k dispozícii správna vedecká odbornosť, ktorú potom posúdi vedecká pracovná skupina.

Povinnosti

Vedecký výbor a každá vedecká pracovná skupina majú konkrétny mandát (pozri PRÍLOHU I), ktorý bude mať vplyv na povahu ich práce. Vo všeobecnosti sú členovia vedeckého výboru a vedeckých pracovných skupín poverení plnením týchto hlavných povinností:

| — | včasná príprava, prerokovanie a prijímanie vedeckých stanovísk, usmerňujúcich dokumentov a vyhlásení vedeckej pracovnej skupiny (vedeckých pracovných skupín) a/alebo vedeckého výboru a súvisiace činnosti pracovných skupín, |
| --- | --- |

—

včasná príprava, prerokovanie a prijímanie vedeckých stanovísk, usmerňujúcich dokumentov a vyhlásení vedeckej pracovnej skupiny (vedeckých pracovných skupín) a/alebo vedeckého výboru a súvisiace činnosti pracovných skupín,

| — | zabezpečenie konzistentnosti prístupov úradu EFSA v oblasti vedeckého hodnotenia a úzka spolupráca s inými vedeckými pracovnými skupinami a vedeckým výborom, |
| --- | --- |

—

zabezpečenie konzistentnosti prístupov úradu EFSA v oblasti vedeckého hodnotenia a úzka spolupráca s inými vedeckými pracovnými skupinami a vedeckým výborom,

| — | zabezpečenie dodržiavania špecifických a horizontálnych usmerňujúcich dokumentov úradu EFSA a príslušných právnych predpisov EÚ, |
| --- | --- |

—

zabezpečenie dodržiavania špecifických a horizontálnych usmerňujúcich dokumentov úradu EFSA a príslušných právnych predpisov EÚ,

| — | prispievanie k harmonizácii vedeckých hodnotení v rámci príslušných organizácií EÚ a členských štátov. |
| --- | --- |

—

prispievanie k harmonizácii vedeckých hodnotení v rámci príslušných organizácií EÚ a členských štátov.

Rozsah požadovaného príspevku zo stranu členov vedeckých pracovných skupín závisí od komplexnosti vedeckých výstupov, ktoré sa majú vytvoriť. Keď bola rozsiahla prípravná práca vykonaná pracovnými skupinami, personálom úradu EFSA alebo prostredníctvom využitia vonkajších zdrojov, úlohou vedeckých pracovných skupín je preskúmať navrhnuté výstupy a prijať ich.

Od členov vedeckých pracovných skupín/vedeckého výboru sa očakáva, že budú navzájom spolupracovať, udržiavať vysokú úroveň profesionálnej etiky a integrity a podporovať inovácie pri tvorbe hodnotení rizík úradu EFSA.

Členovia vedeckého výboru a vedeckých pracovných skupín môžu byť volení za predsedu a podpredsedu vedeckého výboru/vedeckých pracovných skupín alebo ich pracovných skupín alebo môžu byť vymenovaní za spravodajcov pracovných skupín.

Pracovné podmienky a kompenzácie

Od členov vedeckej pracovnej skupiny a vedeckého výboru sa bude vyžadovať, aby sa zúčastnili približne na šiestich (6) až desiatich (10) plenárnych zasadnutiach ročne, čo predstavuje približne desať (10) až dvadsať (20) dní zasadnutí ročne.

Približne jedna tretina zasadnutí počas roka sa organizuje prezenčne (5), najmä v priestoroch úradu EFSA v Parme v Taliansku. Zhruba dve tretiny zasadnutí sa organizuje online.

Zasadnutia sa konajú v angličtine a pracovné dokumenty sú v anglickom jazyku, ktorý je pracovným jazykom úradu EFSA.

V rámci záväzku úradu EFSA týkajúceho sa otvorenosti a transparentnosti môžu byť niektoré plenárne zasadnutia vedeckých pracovných skupín/vedeckého výboru otvorené pre pozorovateľov a/alebo vysielané v priamom prenose na internete.

Od členov sa očakáva, že sa budú zúčastňovať na zasadnutiach vedeckých pracovných skupín/vedeckého výboru, na ktorých sa budú prijímať stanoviská, vyhlásenia alebo usmernenia, a budú k nim aktívne a včasne prispievať.

Účasť a aktívne prispievanie na zasadnutiach vedeckých pracovných skupín/vedeckého výboru si vyžaduje prípravnú prácu vrátane predchádzajúceho prečítania, preskúmania a v niektorých prípadoch navrhnutia dokumentov. Očakáva sa, že prípravná práca bude pozostávať aspoň z jedného (1) dňa práce na jeden (1) deň zasadnutia.

Úrad EFSA môže sledovať, dokumentovať a hodnotiť účasť a príspevky členov vedeckých pracovných skupín/vedeckého výboru.

Členom vedeckých pracovných skupín/vedeckého výboru sa ponúknu moduly odbornej prípravy a inštruktáže v súvislosti s metodikami hodnotenia rizík, usmerňujúcimi dokumentmi a postupmi úradu EFSA.

Úrad EFSA bude v súlade so svojimi finančnými pravidlami odmeňovať odborníkov za vynaloženú prácu poskytnutím náhrad, ktoré by pokrývali prípravu zasadnutí a účasť na nich (fyzické aj online zasadnutia). Úrad EFSA bude takisto znášať náklady na cestu, ubytovanie a diéty odborníkov, keď budú cestovať do priestorov úradu EFSA. Podrobné informácie sú uvedené v Príručke úradu EFSA o kompenzácii pre odborníkov (6).

PRIHLÁŠKA

Kandidáti musia vyplniť a predložiť svoju prihlášku online prostredníctvom webového sídla úradu EFSA venovaného kariérnym príležitostiam na stránke https://careers.efsa.europa.eu/Expert

Aby sa kandidáti mohli prihlásiť, musia si vytvoriť účet na webovom sídle úradu EFSA venovaného kariérnym príležitostiam, pokiaľ ho ešte nemajú. Odborníci, ktorí už pracujú pre úrad EFSA, by mali na podanie prihlášky použiť svoj existujúci účet a prihlasovacie údaje EFSA

Od kandidátov sa vyžaduje, aby vo formulári prihlášky uviedli vedeckú pracovnú skupinu a/alebo vedecký výbor, v ktorých by chceli pôsobiť a ktoré najviac zodpovedajú ich oblastiam odbornosti (pozri PRÍLOHU I). Uchádzač môže uviesť ďalšiu vedeckú pracovnú skupinu/vedecký výbor ako druhú možnosť v prípadoch, keď sa jeho oblasti odbornosti vzťahujú na pôsobnosť viac než jednej vedeckej pracovnej skupiny a/alebo vedeckého výboru.

Kandidáti sú vyzvaní, aby vyplnili formulár prihlášky v angličtine a pri príprave svojich prihlášok by mali starostlivo zvážiť kritériá a požadovanú odbornosť.

Formulár prihlášky obsahuje špecifické časti a otázky, ktoré slúžia na posúdenie vhodnosti kandidáta na danú pozíciu. Kandidáti by mali povinne vyplniť všetky časti formulára prihlášky, pričom by mali poskytnúť potrebné informácie a dôkazy, pretože tieto informácie a dôkazy budú tvoriť základ ich hodnotenia.

Online webové sídlo úradu EFSA venované kariérnym príležitostiam (7) je jediný spôsob podávania prihlášok. Po podaní prihlášky kandidáti automaticky dostanú potvrdenie o doručení na e-mailovú adresu poskytnutú vo formulári prihlášky. Od kandidátov sa žiada, aby sa uistili, že vo formulári prihlášky uviedli správnu e-mailovú adresu, keďže tento komunikačný kanál bude jediným prostriedkom korešpondencie vo výberovom konaní. Po odoslaní prihlášky k nej môžu kandidáti vykonať prístup a upravovať ju až do termínu uzávierky.

Prihlášky sa budú považovať za platné, iba ak bude do termínu uzávierky v systéme predložený riadne vyplnený online formulár prihlášky. Návrhy prihlášok, ktoré neboli podané prostredníctvom systému do termínu uzávierky, alebo predloženie všeobecného profilu namiesto osobitného formulára prihlášky sa nebudú brať do úvahy.

Kandidátom dôrazne odporúčame, aby s podaním prihlášky nečakali do posledných dní pred termínom uzávierky, pretože preťaženie internetu alebo problémy s internetovým pripojením by mohli znemožniť včasné podanie prihlášky.

Všetci kandidáti budú o výsledku výberového konania informovaní prostredníctvom elektronickej pošty.

Úrad EFSA si vyhradzuje právo uskutočniť online pohovor a skontrolovať prihlášky uchádzačov o členstvo pred ich vymenovaním na základe dokumentov a osvedčení, aby sa potvrdila správnosť údajov a vierohodnosť prihlášky.

Osobné údaje vyžiadané úradom EFSA od kandidátov a akékoľvek iné osobné údajov kandidátov budú spracované v súlade s nariadením Európskeho parlamentu a Rady (EÚ) 2018/1725 (8).

Účelom spracovania údajov je spracovanie prihlášok v súvislosti s členstvom vo vedeckých pracovných skupinách a vedeckom výbore úradu EFSA.

Oznámenie o ochrane údajov týkajúce sa procesov výberu a náboru talentov je k dispozícii na webovej stránke:

https://www.efsa.europa.eu/sites/default/files/TMTdataprocessing.pdf

Kontakty

V prípade technických otázok alebo problémov týkajúcich sa formulára prihlášky sa obráťte na asistenčnú službu úradu EFSA na adrese servicedesk@efsa.europa.eu.

V prípade otázok týkajúcich sa procesu výberu a vymenúvania sa obráťte na výber talentov úradu EFSA na adrese selection.experts@efsa.europa.eu.

VÝBER A VYMENOVANIE

Úrad EFSA uplatňuje vo svojich výberových konaniach zásady transparentnosti, spravodlivosti a nediskriminácie.

Úrad EFSA si vyhradzuje právo poradiť sa s tretími stranami, pokiaľ ide o profesijnú odbornosť kandidátov a o pravdivosť informácií uvedených kandidátmi v kontexte ich prihlášky.

Kritériá oprávnenosti

Kandidáti musia do dátumu uzávierky na podanie prihlášky spĺňať tieto požiadavky:

| 1. | Občianstvo členského štátu Európskej únie (EÚ) alebo niektorej z krajín Európskeho združenia voľného obchodu (EZVO) alebo niektorej z kandidátskych krajín EÚ. Prihlášku v súvislosti s členstvom vo vedeckých pracovných skupinách/vedeckom výbore si môžu podať aj odborníci z tretích krajín, pričom o ich členstve sa bude uvažovať v prípade, ak medzi štátnymi príslušníkmi krajín EÚ, EZVO alebo kandidátskych krajín EÚ nebudú takí, ktorí by spĺňali požadovanú úroveň odbornosti. |
| --- | --- |

1.

Občianstvo členského štátu Európskej únie (EÚ) alebo niektorej z krajín Európskeho združenia voľného obchodu (EZVO) alebo niektorej z kandidátskych krajín EÚ. Prihlášku v súvislosti s členstvom vo vedeckých pracovných skupinách/vedeckom výbore si môžu podať aj odborníci z tretích krajín, pričom o ich členstve sa bude uvažovať v prípade, ak medzi štátnymi príslušníkmi krajín EÚ, EZVO alebo kandidátskych krajín EÚ nebudú takí, ktorí by spĺňali požadovanú úroveň odbornosti.

| 2. | Dôkladná znalosť anglického jazyka (ekvivalent úrovne C1 alebo vyššej podľa CEFR: Spoločný európsky referenčný rámec pre jazyky (9)). |
| --- | --- |

2.

Dôkladná znalosť anglického jazyka (ekvivalent úrovne C1 alebo vyššej podľa CEFR: Spoločný európsky referenčný rámec pre jazyky (9)).

| 3. | Úroveň vzdelania zodpovedajúca ukončenému vysokoškolskému štúdiu v trvaní aspoň štyri (4) roky doložená diplomom v jednom z týchto odborov: poľnohospodárstvo, biochémia, bioinformatika, biológia, biometrika, biotechnológia, chémia, potravinová expozícia, vedy o životnom prostredí, epidemiológia, bromatológia, potravinárske technológie, genetika, zdravie a bezpečnosť potravín, humánna medicína, vedy o živej prírode, matematika, mikrobiológia, molekulárna biológia, prírodné vedy, výživa, farmácia, verejné zdravie, štatistika, toxikológia, veterinárna medicína alebo súvisiace odbory. |
| --- | --- |

3.

Úroveň vzdelania zodpovedajúca ukončenému vysokoškolskému štúdiu v trvaní aspoň štyri (4) roky doložená diplomom v jednom z týchto odborov: poľnohospodárstvo, biochémia, bioinformatika, biológia, biometrika, biotechnológia, chémia, potravinová expozícia, vedy o životnom prostredí, epidemiológia, bromatológia, potravinárske technológie, genetika, zdravie a bezpečnosť potravín, humánna medicína, vedy o živej prírode, matematika, mikrobiológia, molekulárna biológia, prírodné vedy, výživa, farmácia, verejné zdravie, štatistika, toxikológia, veterinárna medicína alebo súvisiace odbory.

| 4. | Aspoň sedem (7) rokov odbornej praxe (10) relevantnej pre pôsobnosť ktorejkoľvek vedeckej pracovnej skupiny/vedeckého výboru úradu EFSA, nadobudnutej po získaní požadovaného diplomu. |
| --- | --- |

4.

Aspoň sedem (7) rokov odbornej praxe (10) relevantnej pre pôsobnosť ktorejkoľvek vedeckej pracovnej skupiny/vedeckého výboru úradu EFSA, nadobudnutej po získaní požadovaného diplomu.

| 5. | Aktívna vedecká produkcia dokázaná autorstvom/príspevkom počas posledných piatich (5) rokov aspoň v piatich (5) z týchto typov vedeckých dokumentov:






  — | vedecké publikácie (autorstvo) v recenzovaných medzinárodných časopisoch publikovaných v angličtine, v oblasti (oblastiach) relevantnej (relevantných) z hľadiska pôsobnosti ktorejkoľvek vedeckej pracovnej skupiny/vedeckého výboru úradu EFSA, zdokumentované prostredníctvom zoznamu vedeckých publikácií,
  A/ALEBO |
| --- | --- | --- |

5.

Aktívna vedecká produkcia dokázaná autorstvom/príspevkom počas posledných piatich (5) rokov aspoň v piatich (5) z týchto typov vedeckých dokumentov:

—

vedecké publikácie (autorstvo) v recenzovaných medzinárodných časopisoch publikovaných v angličtine, v oblasti (oblastiach) relevantnej (relevantných) z hľadiska pôsobnosti ktorejkoľvek vedeckej pracovnej skupiny/vedeckého výboru úradu EFSA, zdokumentované prostredníctvom zoznamu vedeckých publikácií,

A/ALEBO

| — | vedecké hodnotenia (11) (autorstvo/príspevok) na národnej/medzinárodnej úrovni v oblasti (oblastiach) relevantnej (relevantných) z hľadiska pôsobnosti ktorejkoľvek vedeckej pracovnej skupiny/vedeckého výboru úradu EFSA, zdokumentované prostredníctvom zoznamu vykonaných hodnotení/súvisiacich vedeckých správ. |
| --- | --- |

—

vedecké hodnotenia (11) (autorstvo/príspevok) na národnej/medzinárodnej úrovni v oblasti (oblastiach) relevantnej (relevantných) z hľadiska pôsobnosti ktorejkoľvek vedeckej pracovnej skupiny/vedeckého výboru úradu EFSA, zdokumentované prostredníctvom zoznamu vykonaných hodnotení/súvisiacich vedeckých správ.

Kritériá výberu

Na hodnotenie ich úrovne vedeckej odbornosti sa prihlášky, ktoré spĺňajú kritériá oprávnenosti, pripustia na komparatívne hodnotenie vykonané na základe kritérií výberu uvedených nižšie.

Každá oprávnená prihláška sa posúdi na základe týchto troch kritérií výberu vo vzťahu k vedeckej pracovnej skupine/vedeckému výboru, ktoré boli uvedené ako prvá možnosť. Kandidáti môžu byť podľa potreby hodnotení aj vo vzťahu k výberu ich druhej vedeckej pracovnej skupiny/vedeckého výboru alebo iných vedeckých pracovných skupín. Minimálny kumulatívny limit na úspešné absolvovanie tohto hodnotenia je 50 bodov (zo 100);

| 1. | skúsenosti v oblasti vedeckého hodnotenia:
  skúsenosti s vykonávaním vedeckého hodnotenia v oblastiach súvisiacich s bezpečnosťou potravinového reťazca, v oblastiach kompetentnosti a odbornosti preferovanej vedeckej pracovnej skupiny/vedeckého výboru (maximálne 40 bodov zo 100); |
| --- | --- |

1.

skúsenosti v oblasti vedeckého hodnotenia:
  skúsenosti s vykonávaním vedeckého hodnotenia v oblastiach súvisiacich s bezpečnosťou potravinového reťazca, v oblastiach kompetentnosti a odbornosti preferovanej vedeckej pracovnej skupiny/vedeckého výboru (maximálne 40 bodov zo 100);

| 2. | vedecká excelentnosť:
  vedecká excelentnosť v jednej alebo viacerých oblastiach spojených s oblasťou pôsobnosti preferovanej vedeckej pracovnej skupiny/výboru, preukázaná prostredníctvom vedeckých publikácií v recenzovaných odborných časopisoch publikovaných v angličtine; (maximálne 40 bodov zo 100); |
| --- | --- |

2.

vedecká excelentnosť:
  vedecká excelentnosť v jednej alebo viacerých oblastiach spojených s oblasťou pôsobnosti preferovanej vedeckej pracovnej skupiny/výboru, preukázaná prostredníctvom vedeckých publikácií v recenzovaných odborných časopisoch publikovaných v angličtine; (maximálne 40 bodov zo 100);

| 3. | skúsenosti s hodnotením vedeckej práce:
  skúsenosti s hodnotením vedeckej práce a schopnosť analyzovať zložité informácie v oblastiach pôsobnosti preferovanej vedeckej pracovnej skupiny/vedeckého výboru (maximálne 20 bodov zo 100). |
| --- | --- |

3.

skúsenosti s hodnotením vedeckej práce:
  skúsenosti s hodnotením vedeckej práce a schopnosť analyzovať zložité informácie v oblastiach pôsobnosti preferovanej vedeckej pracovnej skupiny/vedeckého výboru (maximálne 20 bodov zo 100).

Návrh zoznamu vhodných kandidátov

Výkonný riaditeľ úradu EFSA zostaví návrh zoznamu kandidátov obsahujúci prihlášky, ktoré v hodnotení kritérií výberu dosiahli minimálne 50 bodov.

Výkonný riaditeľ zhodnotí vedeckú multidisciplinárnu odbornosť potrebnú vo vedeckom výbore a v každej vedeckej pracovnej skupine s cieľom určiť ich členstvo a počet členov každej vedeckej pracovnej skupiny a vedeckého výboru.

Na dosiahnutie toho prihlášky zaradené do návrhu zoznamu uvedeného vyššie sa budú ďalej analyzovať a mapovať z hľadiska dôkazu o multidisciplinárnej odbornosti/oblastiach znalostí (osobitná multidisciplinárna odbornosť každej vedeckej pracovnej skupiny a vedeckého výboru je uvedená v PRÍLOHE I), ako aj vo vzťahu ku kompetenciám považovaným za výhodu: projektový manažment, oznamovanie rizík a predsedanie vedeckým zasadnutiam.

Na základe uvedeného hodnotenia výkonný riaditeľ dokončí návrh zoznamu kandidátov a poskytne ho správnej rade úradu EFSA spolu s návrhom na členstvo v každej vedeckej pracovnej skupine/vedeckom výbore vrátane určenia špecifickej multidisciplinárnej odbornosti potrebnej v každej takejto skupine/výbore. Návrh bude obsahovať aj úvahy o vyváženom zastúpení pohlaví a geografickom zastúpení.

Vedeckí pracovníci by si mali uvedomiť, že zahrnutie do návrhu zoznamu kandidátov nezaručuje vymenovanie za člena vedeckej pracovnej skupiny/vedeckého výboru, čo zostáva výsadou správnej rady úradu EFSA, a že získané skóre neurčuje prioritné poradie na zváženie vymenovania.

Vyhlásenie o záujmoch

V následnej fáze vymenovania sa môžu zobrať do úvahy iba odborníci, ktorých vyhlásenie o záujmoch je kompatibilné s politikou nezávislosti, ako aj pravidlami úradu EFSA. Kandidáti zaradení do návrhu zoznamu, ktorí majú najvhodnejšiu kombináciu kompetencií a odbornosti vo vzťahu k danej vedeckej pracovnej skupine/vedeckému výboru, budú vyzvaní, aby predložili vyhlásenie o záujmoch, ktoré úrad EFSA overí v súlade s politikou nezávislosti úradu EFSA a jeho pravidlami týkajúcimi sa konfliktu záujmov (12) platnými v čase overovania.

Kandidáti, ktorí nepredložia vyhlásenie o záujmoch, sa nebudú posudzovať v súvislosti s vymenovaním za členov vedeckej pracovnej skupiny/vedeckého výboru. Kandidáti môžu byť požiadaní, aby svoje vyhlásenie o záujmoch bližšie vysvetlili.

Ďalej uvádzame príklad toho, čo sa považuje za konflikt záujmov.

Príklad: Členstvo vo vedeckých pracovných skupinách nie je dovolené pre uchádzačov, ktorí sú v čase podania svojho vyhlásenia o záujmoch zamestnávaní akoukoľvek právnickou alebo fyzickou osobou vykonávajúcou ktorúkoľvek z činností, na ktoré majú priamy alebo nepriamy vplyv vedecké výstupy úradu EFSA, ako je výroba, spracovanie a distribúcia potravín, poľnohospodárstvo alebo chov zvierat, alebo ktorí pôsobia ako konzultanti takejto právnickej alebo fyzickej osoby. Patrí sem každá forma pravidelného výkonu povolania alebo podnikania, na kratší alebo plný pracovný čas, platený i neplatený, vrátane samostatnej zárobkovej činnosti (napr. poradenstvo) v prospech uvedených prevádzkovateľov podnikov.

Ak máte otázky týkajúce sa vyhlásenia o zájmoch, obráťte sa na manažment záujmov úradu EFSA na adrese interestmanagement@efsa.europa.eu.

Vymenovanie

Členov vedeckého výboru, ktorí nie sú členmi vedeckých pracovných skupín, a členov vedeckých pracovných skupín vymenúva správna rada na základe vyššie uvedeného návrhu výkonného riaditeľa na funkčné obdobie piatich (5) rokov (13).

Ak majú kandidáti ekvivalentnú vedeckú odbornosť, správna rada úradu EFSA zabezpečí, aby sa pri vymenovaniach zaistilo čo najširšie geografické zastúpenie. Okrem toho sa správna rada úradu EFSA bude snažiť pri vymenovaniach dosiahnuť rodovú rovnováhu.

Odborník, ktorý predtým pôsobil ako člen vedeckého subjektu (vedecký výbor/vedecká pracovná skupina úradu EFSA), sa považuje za oprávneného na vymenovanie do vedeckého subjektu za predpokladu, že v čase obnovenia (začiatok mandátu) nedosiahlo predchádzajúce členstvo odborníka v tom istom dotknutom vedeckom subjekte desať (10) rokov. V dôsledku toho:

| — | odborníci, ktorí v čase obnovenia slúžili menej ako desať (10) rokov ako členovia daného vedeckého subjektu, môžu byť vymenovaní za rovnaký alebo iný vedecký subjekt, |
| --- | --- |

—

odborníci, ktorí v čase obnovenia slúžili menej ako desať (10) rokov ako členovia daného vedeckého subjektu, môžu byť vymenovaní za rovnaký alebo iný vedecký subjekt,

| — | odborníci, ktorí v čase obnovenia slúžili desať (10) alebo viac rokov ako členovia daného vedeckého subjektu, môžu byť vymenovaní len za iný vedecký subjekt; |
| --- | --- |

—

odborníci, ktorí v čase obnovenia slúžili desať (10) alebo viac rokov ako členovia daného vedeckého subjektu, môžu byť vymenovaní len za iný vedecký subjekt;

Rezervný zoznam

Správna rada zostaví rezervný zoznam pozostávajúci s kandidátov z návrhu zoznamu, ktorí neboli vymenovaní. Rezervný zoznam bude slúžiť pre potreby budúceho vymenovania členov vedeckého výboru, vedeckých pracovných skupín a pracovných skupín a zostane platný až do konca funkčného obdobia vymenovaných členov.

Odvolacie postupy

| — | Kandidáti môžu podať proti každému rozhodnutiu, ktoré sa týka ich právnej situácie, žalobu v súlade s článkom 263 Zmluvy o fungovaní Európskej únie. Musia tak urobiť do dvoch mesiacov od doručenia alebo oznámenia sporného rozhodnutia. Žaloba proti úradu EFSA sa musí podať na Všeobecný súd Európskej únie:





  Všeobecný súd Európskej únie |
| --- | --- |
| Rue du Fort Niedergrünewald |
| L-2925 Luxembourg |
| LUXEMBOURG |
| Tel. + 352 4303-1 |
| Fax + 352 4303 2100 |
| E-mail: GeneralCourt.Registry@curia.europa.eu |
| www.curia.europa.eu |

—

Kandidáti môžu podať proti každému rozhodnutiu, ktoré sa týka ich právnej situácie, žalobu v súlade s článkom 263 Zmluvy o fungovaní Európskej únie. Musia tak urobiť do dvoch mesiacov od doručenia alebo oznámenia sporného rozhodnutia. Žaloba proti úradu EFSA sa musí podať na Všeobecný súd Európskej únie:

Všeobecný súd Európskej únie

Rue du Fort Niedergrünewald

L-2925 Luxembourg

LUXEMBOURG

Tel. + 352 4303-1

Fax + 352 4303 2100

E-mail: GeneralCourt.Registry@curia.europa.eu

www.curia.europa.eu

| — | Kandidáti okrem toho môžu európskemu ombudsmanovi predložiť sťažnosť na údajný nesprávny úradný postup inštitúcií a orgánov Európskej únie. Okrem iných požiadaviek sa sťažnosť musí podať do dvoch rokov odo dňa, keď sa stali známymi skutočnosti, na ktorých je sťažnosť založená. Sťažovatelia sa predtým, ako sa obrátia na európskeho ombudsmana a uskutočnia tento krok, musia obrátiť na úrad EFSA a upozorniť na svoje obavy.





  Európsky ombudsman |
| --- | --- |
| 1 Avenue du President Robert Schuman |
| CS 30403 |
| 67001 Strasbourg Cedex |
| FRANCE |
| Tel.: + 33 (0)3 88 17 23 13 |
| Fax: + 33 (0)3 88 17 90 62 |
| www.ombudsman.europa.eu |

—

Kandidáti okrem toho môžu európskemu ombudsmanovi predložiť sťažnosť na údajný nesprávny úradný postup inštitúcií a orgánov Európskej únie. Okrem iných požiadaviek sa sťažnosť musí podať do dvoch rokov odo dňa, keď sa stali známymi skutočnosti, na ktorých je sťažnosť založená. Sťažovatelia sa predtým, ako sa obrátia na európskeho ombudsmana a uskutočnia tento krok, musia obrátiť na úrad EFSA a upozorniť na svoje obavy.

Európsky ombudsman

1 Avenue du President Robert Schuman

CS 30403

67001 Strasbourg Cedex

FRANCE

Tel.: + 33 (0)3 88 17 23 13

Fax: + 33 (0)3 88 17 90 62

www.ombudsman.europa.eu

---

(1)  Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1) naposledy zmeneným nariadením Európskeho parlamentu a Rady (EÚ) 2019/1381 z 20. júna 2019 o transparentnosti a udržateľnosti hodnotenia rizika na úrovni EÚ v potravinovom reťazci, a ktorým sa menia nariadenia (ES) č. 178/2002, (ES) č. 1829/2003, (ES) č. 1831/2003, (ES) č. 2065/2003, (ES) č. 1935/2004, (ES) č. 1331/2008, (ES) č. 1107/2009, (EÚ) 2015/2283 a smernica 2001/18/ES (Ú. v. EÚ L 231, 6.9.2019, s. 1).

(2)  https://op.europa.eu/webpub/efsa/strategy-2027/en/#chapter0

(3)  https://www.efsa.europa.eu/sites/default/files/documents/calls/EFSA_SP-SC_Renewal_Call_2023_ANNEX_I.pdf

(4)  Vykonávací predpis správnej rady úradu EFSA, ktorým sa stanovujú pravidlá týkajúce sa výberu, vymenúvania a činností vedeckého výboru, vedeckých pracovných skupín a ich pracovných skupín:

https://www.efsa.europa.eu/sites/default/files/paneloperation.pdf

(5)  Odborníkom, ktorí sa v odôvodnených prípadoch nemôžu zúčastniť na zasadnutí, ktoré sa koná prezenčne, sa poskytne možnosť zúčastniť sa na zasadnutí online.

(6)  Príručka úradu EFSA o kompenzácii pre odborníkov:

http://www.efsa.europa.eu/sites/default/files/Experts_compensation_guide.pdf.

(7)  https://careers.efsa.europa.eu/Expert

(8)  .Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

(9)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(10)  Odborná prax sa zohľadňuje od dátumu, keď osoba dosiahla minimálnu úroveň vzdelania požadovanú pre túto výzvu. Každé uvedené obdobie sa môže započítať len raz (aby sa obdobie započítalo ako oprávnené, roky štúdia alebo odbornej praxe, ktoré sa majú zohľadniť, sa nesmú prekrývať s inými obdobiami štúdia alebo odbornej praxe). Odborné činnosti vykonávané na kratší pracovný čas sa vypočítajú pomerne na základe potvrdeného percentuálneho podielu odpracovaných hodín plného pracovného času. Platené stáže sa započítavajú ako pracovná prax. Prebiehajúce/ukončené PhD v oblasti relevantnej pre pôsobnosť úradu EFSA sa môže započítať do odbornej praxe.

(11)  Vedecké hodnotenie = vedecké odporúčanie, hodnotenie rizík, hodnotenie spisov na schválenie produktov alebo vypracovanie vedeckého usmernenia, vykonané na medzinárodnej/národnej úrovni na žiadosť orgánov a/alebo referenčných centier.

(12)  Viac informácií sa nachádza na webovom sídle úradu EFSA na stránke http://www.efsa.europa.eu/en/topics/topic/independence

(13)  Funkčné obdobie členov vymenovaných neskôr ako tých, ktorí boli vymenovaní v čase obnovenia, sa skončí v rovnakom čase ako funkčné obdobie členov vymenovaných v čase obnovenia.

---